ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Proiectului Tehnic (PT) și a principalilor indicatori tehnico-economici actualizați, pentru obiectivul de investiții „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”**

Având în vedere referatul nr. 16/90167/(RU)90168 din 13.09.2024 al Viceprimarului Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 162 din 13.09.2024 privind aprobarea Proiectului Tehnic (PT) și a principalilor indicatori tehnico-economici actualizați, pentru obiectivul de investiții „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”;

Luând în considerare raportul de specialitate nr. 16/90285/(RU)90286 din 13.09.2024 întocmit de Serviciul finanțări și implementare alte programe;

Luând în considerare avizul nr. 97 din 16.09.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare Hotărârea Consiliului Local al Municipiului Lugoj nr. 106 din 28.06.2024 privind aprobarea Studiului de Fezabilitate și a indicatorilor tehnico-economici pentru obiectivul de investiții „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”;

Având în vedere Proiectul Tehnic nr. 109/2023 „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”, întocmit de FIP CONSULTING S.R.L., înregistrat în evidențele instituției noastre sub nr. 16/84959/(RU)84960 din 30.08.2024;

Luând în considerare prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se aprobă Proiectul Tehnic (PT) pentru obiectivul de investiții „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”, conform Proiectului Tehnic nr. 109/2023, documentație întocmită de FIP CONSULTING S.R.L., conform anexei nr. 1 care face parte integrantă din prezenta hotărâre.

**Art.2.** - Se aprobă principalii indicatori tehnico-economici actualizați ai obiectivului de investiții „Creșterea calității vieții din Municipiul Lugoj prin reabilitarea spațiilor verzi și modernizarea parcurilor”, conform anexei nr. 2 care face parte integrantă din prezenta hotărâre.

**Art.3.** - La data intrării în vigoare a prezentei hotărâri își încetează aplicabilitatea orice dispoziții contrare.

**Art.4.** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**Art.5.** - Prezenta hotărâre se comunică:

- Instituţiei Prefectului, judeţul Timiş;

- Primarului Municipiului Lugoj;

- Direcţiei juridice;

- Direcției management financiar;

- Serviciului finanțări și implementare alte programe;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 148 din 17.09.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 14 |
| 3. | Număr voturi pentru | 11 |
| 4. | Număr voturi împotrivă | - |
| 5. | Abțineri | 3 |
| 6. | Adoptarea hotărârii s-a făcut cu | majoritate absolută |